b'\n_START_ARTICLE_\nHMS Inverness (M102)\n_START_SECTION_\nPalvelus\n_START_PARAGRAPH_\nHMS Inverness osallistui lokakuussa 2001 Omanissa Saif Sareea II -harjoitukseen, jossa alus kuului sen sisaraluksesta HMS Walneyst\xc3\xa4 ja Hunt-luokan miinantorjunta-aluksista HMS Quorn ja HMS Cattistock muodostettuun osastoon, jonka em\xc3\xa4laivana toimi RFA Diligence. Persianlahdelta palatessaan osasto harjoitteli Argonaut 2001 -merisotaharjoituksessa V\xc3\xa4limerell\xc3\xa4._NEWLINE_Alus oli 2003 mukana monikansallisessa laivastoharjoituksessa Skotlannin rannikolla, mihin osallistui lukuisten kuninkaallisen laivaston alusten lis\xc3\xa4ksi aluksia muun muassa Saksasta, Ranskasta ja Yhdysvalloista.'